钦定古今图书集成/明伦汇编/氏族典/第061卷 > 《廖用贤尚友录》 > 《沱川余氏睦族序》明·周怡
## 钦定古今图书集成/明伦汇编/氏族典/第061卷 > 《廖用贤尚友录》 > 《沱川余氏睦族序》明·周怡

“大人以天下为一家，非强合也。天地万物本一体也。
世人以一家分尔汝，不知一体，以手足分左右也。无
他，公私之间尔。”教衰学丧，人私其身，父子相赠遗为
厚薄，兄弟相报施为恩义，夫妇私顾为情好，否则相
怨相戕，相诋相誉，其何能均财用、同好恶，父子不相
德，兄弟相好而不相犹者乎？间有兄弟无嫌，而妯娌
“未必体心；妯娌心隘，而兄弟未必不惑志者。”又况而子而孙，而四五世以至八九世，如寿张张氏、浦江郑
氏，久而犹联属不涣者乎？民散久矣，不可复望之人
人矣。婺源沱川余居士平，能垂世规以贻诸子，诸子
汝仁、汝智等，能奉世规而笃睦，为久大业，期与张氏
郑氏媲美，志甚大矣。求予言以佐其志。予言陋，何能
以佐？辞无已，亦曰：“学而已矣。古之亲九族者，在明峻
德；齐家者，本于修身。”峻德，人所得于天以生者，人人
俱有，不假外求。孝、弟、慈者，峻德之目也。父父、子子、兄
兄、弟弟，所以修身以齐家也，是曰《明峻德》。未能于是，
亦学之而已矣。学之，则笃睦可久之道，何以加于此
哉？张之九世曰忍，郑“之十世曰‘教’。”予之佐余君也，则
曰“学而已矣。